**CAPITOLUL VIII Descrierea procesului de implicare a comunității locale în elaborarea strategiei**

|  |
| --- |
| Pentru a respecta filozofia LEADER şi a „Dezvoltării Locale sub Responsabilitatea Comunităţii”, pentru elaborarea Strategiei de Dezvoltare Locală a GAL Dobrogea Centrală s-au derulat activităţi de animare şi întâlniri de consultare cu toţi partenerii, populaţia din comunele teritoriului GAL şi autorităţi locale.  Rolul întâlnirilor a fost de animare, antrenare a comunităţilor în acţiuni cu impact asupra dezvoltării locale, dezvoltarea capacităţii de implementare a proiectelor şi direcţionarea iniţiativelor pentru rezolvarea nevoilor.  În fiecare comună membră a GAL Dobrogea Centrală s-a organizat în lunile ianuarie, februarie şi martie 2016 întâlniri la care au participat persoane publice şi private din comunitatea.  La începutul fiecărei întâlniri animatorul a prezentat în format PPTX noul PNDR 2014-2020 pentru a familiariza asistenţa cu noile posibilităţi de finanţare şi diferenţele faţă de vechiul PNDR, Regulamentul 1305/2013 pentru ca asistenţa să cunoască legislaţia Europeană care a stat la baza elaborării PNDR şi care va sta la baza elaborării Strategiilor Locale, în final considerând că asistenţa are deja informaţii relevante, a prezentat programul LEADER pentru perioada 2014-2020 şi au fost formulate obiective şi priorităţi.  Discuţiile au fost interactive, ceea ce a permis colectarea problemelor locale şi individuale, care să stea la baza elaborării unei diagnoze relevante. Dezbaterile au fost conduse în sensul obţinerii informaţiilor necesare elaborării analizei diagnostic.  Prin interacţiunea dintre participanţi s-a asigurat informarea şi colectarea de date.  Rezultatul activităţilor s-a concretizat în baza de date cu informaţii descriptive şi statistice ale teritoriului, precum şi analiza locală.  Acţiunile de informare au conferit posibilitatea populaţiei să înţeleagă oportunitatea elaborării Strategiei de Dezvoltare Locală pentru rezolvarea nevoilor locale în acord cu obiectivele şi priorităţilor Europene.  Conţinutul întâlnirilor a prezentat şi noile măsuri PNDR într-o formă comprehensivă, ceea ce a generat dezbateri şi consultarea participanţilor pentru identificarea obiectivelor şi priorităţilor specifice fiecărei comunităţi membră a GAL.  Au fost solicitate propuneri pentru identificarea domeniilor de interes ale populaţiei locale în vederea stabilirii măsurilor şi a inovaţiei în cadrul Strategiei de Dezvoltare Locală.  Prin acţiunile întreprinse a fost asigurată colaborarea tuturor partenerilor pentru conceperea unei Strategii de Dezvoltare Locală integrată pentru teritoriul GAL Dobrogea Centrală.  În timpul întâlnirilor au fost distribuite materiale informative al căror conţinut cuprinde informaţii relevante referitoare la viitoarea perioada de programare.  Au fost organizate şi derulate 15 întâlniri, câte una în fiecare UAT, au fost distribuite următoarele materiale: 3.000 buc. pliante, 150 postere şi 300 seturi materiale informative (prezentare regulament 1305/2013, PNDR 2014-2020 şi măsură LEADER 2014-2020).  Pentru identificarea nevoilor au fost distribuite chestionare (261 chestionare).  La aceste întâlniri au participat 261 de persoane. Au fost elaborate comunicate de presa.  Au fost organizate 3 întâlniri ale partenerilor GAL Dobrogea Centrală în comunele reprezentative Horia, Crucea şi Ciocârlia.  Cele trei comunități sunt reprezentative prin implicarea activă în perioada de programare anterioară și reprezintă un exemplu de bună practică.  Prima întâlnire a avut ca tematică:  Analiza economică locală,  Analiza educație, cultură, social,  Guvernanță locală și mediu,  Prezentarea dignozei pe următoarele componente: teritoriu, populație, caracteristici geografice, etc. |

|  |
| --- |
| A doua întâlnire a avut ca tematică:  Prezentarea diagnosticului pe toate capitolele,  Formularea viziunii, obiectivelor și priorităților,  Identificarea măsurilor ce se vor aplica în teritoriu în perioada 2014 – 2020 conform regulamentelor C.E,  Bugetul GAL pentru perioada 2014-2020.  A treia întâlnire a avut ca tematică:  Alegerea Comitetului de Selecție format din 7 membri titulari si 7 supleanți și a Comisiei de Contestații, aprobarea SDL a GAL Dobrogea Centrală.  Activitatea de elaborare a Strategiei de Dezvoltare Locală are la bază propuneri și soluții de dezvoltare locală pentru perioada 2014 - 2020.  Deciziile prin care s-au stabit soluțiile propuse în strategie au fost luate în cadrul celor trei întâlniri determinante pentru procesul de elaborare a strategiei. Aceste date reflecta opinia tuturor partenerilor participanţi.  Procesul de animare și de elaborare al SDL este consemnat în documentele justificative de la anexa 6 la SDL (Rapoartele activităților întâlnirii cu partenerii, raportele activităților de animare și cercetare, model de chestionar și liste de prezență și materiale distribuite).  La toate întâlnirile s-a avut în vedere egalitatea de șanse, integrare de gen și prevenirea oricărui tip de discriminare.  În timpul procesului de animare a teritoriului și de elaborare a SDL, experții GAL Dobrogea Centrală au cules de la administrația publică locală și de la cei prezenți la întâlnire date statistice care au fost utilizate la elaborarea studiului din teritoriu. |